Príloha č. 1
k zákonu č. 461/2003 Z. z.

Zoznam chorôb z povolania

Číslo	Choroba z povolania	Podmienky vzniku	
1.	 Choroba z olova alebo z  jeho zlúčenín	 K číslam 1   18:
 Pri výrobe, spracovaní, používaní, doprave 
 uvedených látok alebo ak sa tieto látky v uvedených
 prípadoch vyskytujú ako vedľajšie produkty, 
 medziprodukty alebo odpadové látky.	
2.	 Choroba z fosforu alebo z jeho zlúčenín	 	
3.	 Choroba z fluóru alebo z jeho zlúčenín	 	
4.	 Choroba z ortuti alebo z jej zlúčenín	 	
5.	 Choroba z arzénu alebo z jeho zlúčenín	 	
6.	 Choroba z mangánu alebo z jeho zlúčenín	 	
7.	 Choroba z kadmia alebo z jeho zlúčenín	 	
8.	 Choroba z vanádia alebo z jeho zlúčenín	 	
9.	 Choroba z chrómu alebo  z jeho zlúčenín	 	
10.	 Choroba zo sírouhlíka	 	
11.	 Choroba zo sírovodíka	 	
12.	 Choroba z oxidu uhoľnatého	 	
13.	 Choroba z kyanovodíka alebo z kyanidov	 	
14.	 Choroba z benzénu alebo z jeho homológov	 	
15.	 Choroba z nitrozlúčenín a z aminozlúčenín benzénu alebo 
 jeho homológov 	 	
16.	 Choroba z halogenizovaných uhľovodíkov	 	
17.	 Choroba z esterov kyseliny dusičnej	 	
18.	 Choroba z bojových látok alebo z chemických látok 
 s rovnakým účinkom, aký majú bojové látky	 	
19.	 Choroba z ionizujúceho žiarenia a zo žiarenia s obdobným
 účinkom	 K číslam 19   20:
 Pri vystavení uvedenému nebezpečenstvu.	
20.	 Choroba z elektromagnetického žiarenia vrátane laseru	 	
21.	 Rakovina kože	 Pri výrobe, spracovaní, používaní, doprave škodlivín
 vyvolávajúcich rakovinu kože.	
22.	 Kožné choroby okrem rakoviny kože a prenosné kožné 
 choroby	 Pri vystavení vplyvu chemických, fyzikálnych (okrem
 ionizujúceho žiarenia) a biologických škodlivín 
 v pracovnom prostredí a pri práci vyvolávajúcej
 profesionálne dermatózy.	
23.	 Rakovina pľúc z rádioaktívnych látok	 Pri vystavení uvedenému nebezpečenstvu.	
24.	 Infekčné choroby a parazitárne choroby okrem tropických 
 infekčných chorôb a parazitárnych chorôb a chorôb
 prenosných zo zvierat na ľudí	 Pri vyšetrovaní a opatrovaní osôb, tam, kde je
 preukázateľný styk s týmito chorobami alebo
 s infekčným materiálom, ako súčasť plnenia
 pracovných úloh alebo činností.	
25.	 Tropické prenosné a parazitárne choroby	 Pri vystavení uvedenému nebezpečenstvu.	
26.	 Choroby prenosné zo zvierat na ľudí buď priamo, alebo 
 prostredníctvom prenášačov	 Pri vystavení uvedenému nebezpečenstvu vrátane
 nakladania, vykladania a dopravy takýchto zvierat.	
27.	 Choroba vyvolaná prácou v hyperbarických alebo 
 hypobarických podmienkach	 Pri vystavení uvedenému nebezpečenstvu.	
28.	 Choroba z vibrácií ochorenie kostí, kĺbov, svalov, ciev 
 a nervov končatín spôsobené vibráciou 	 Pri kontakte so zdrojmi vibrácií.	
29.	 Choroba z dlhodobého, nadmerného a jednostranného
 zaťaženia končatín ochorenie kostí, kĺbov, šliach a nervov
 končatín	 Pri vystavení uvedenému nebezpečenstvu.	
30.	 Choroba lakťového nervu z mechanických vplyvov	 Pri nútenej polohe horných končatín.	
31.	 Choroba dolných dýchacích ciest a pľúc spôsobená 
 hliníkovým prachom z hliníkových zliatin (zaprášenie pľúc 
 hliníkom fibróza pľúc)	 Pri vystavení uvedenému nebezpečenstvu.	
32.	 Choroba z berýlia a z jeho zlúčenín	 Pri vystavení uvedenému nebezpečenstvu.	
33.	 Choroba zaprášenia pľúc prachom obsahujúcim oxid 
 kremičitý (silikóza, silikotuberkulóza) vrátane (uhľokopskej) 
 pneumokoniózy: 
 a) s typickými rtg. znakmi s prihliadnutím na dynamiku 
 choroby, 
 b) v spojení s aktívnou tuberkulózou	 Pri vystavení uvedenému nebezpečenstvu.	
34.	 Choroba zaprášenia pľúc azbestovým prachom (azbestóza)

 a) s typickými rtg. znakmi, 

 b) v spojení s pľúcnou rakovinou	 Pri vystavení uvedenému nebezpečenstvu.	
35.	 Choroba pri výrobe tvrdokovov	 Pri vystavení uvedenému nebezpečenstvu.	
36.	 Choroba dolných dýchacích ciest a pľúc z Thomasovej 
 múčky	 Pri práci s Thomasovou múčkou. 	
37.	 Bronchiálna astma (záduch)	 Pri preukázaní činností s látkami s alergizujúcim 
 účinkom a pri pôsobení senzibilizujúcich 
 a dráždivých činiteľov.	
38.	 Porucha sluchu z hluku, pri ktorej dosahuje strata sluchu 
 podľa Fowlera pri poškodených mladších ako 30 rokov 
 najmenej 40 %. Pri poškodených nad 30 rokov sa uvedená
 hranica každé dva roky zvyšuje o 1 % až do dosiahnutia 50 
 rokov veku poškodeného, odkedy už musí prevyšovať strata 
 sluchu 50 %  	 Pri vystavení nadmernému hluku. 

 	
39.	 Sivý zákal	 Pri vystavení nadmernému pôsobeniu krátkovlnných 
 tepelných lúčov.	
40.	 Nystagmus	 V baniach pri mínerských prácach. 
 	
41.	 Rozdutie pľúc fúkačov skla a hudobníkov na dychové 
 nástroje	 Pri vystavení uvedenému nebezpečenstvu.	
42.	 a) ťažká hyperkinetická dysfónia, uzlíky na hlasivkách alebo 
 ťažká nedomykavosť hlasiviek, ktoré znemožňujú výkon 
 povolania kladúceho zvýšené nároky na hlas

 b) ťažká fonasténia	 Pri vystavení zvýšenej hlasovej námahe, najmä 
 v divadlách, školách, profesionálnych hlasových  
 telesách, profesionálnych kultúrnych podnikoch 
 a zábavných podnikoch. Pri speve sólistu. 
  	
43.	 Bronchopulmonálne choroby spôsobené prachom z bavlny 
 (byssinóza), ľanu, konopí alebo sisalu	 Pri vystavení uvedenému nebezpečenstvu. 
 	
44.	 Vonkajšie alergické alveolitídy a ich následky spôsobené 
 vdychovaním organických prachov typu farmárske pľúca	 Pri vystavení uvedenému nebezpečenstvu.	
45.	 Alergické choroby horných dýchacích ciest s dokázanou 
 precitlivenosťou na alergény z pracovného prostredia 
 poškodeného	 Pri plnení pracovných úloh, činností s alergizujúcimi 
 látkami a pri pôsobení senzibilizujúcich a dráždivých
 činiteľov, ktoré sú za také uznané.	
46.	 Nádorové choroby vznikajúce následkom práce 
 s dokázanými chemickými karcinogénmi v pracovnom 
 prostredí poškodeného a prejavujúce sa u neho 
 v príslušných cieľových orgánoch, ktoré nie sú uvedené 
 v tomto zozname	 Pri vystavení riziku chemickej karcinogenity
 a karcinogén dokázaný v jeho pracovnom prostredí 
 je s prevažnou mierou pravdepodobnosti 
 rozhodnutím Celoslovenskej komisie pre 
 posudzovanie chorôb z povolania uznaný za hlavný 
 príčinný faktor vzniku danej nádorovej choroby.	
47.	 Iné poškodenie zdravia z práce. Ide o poškodenie zdravia 
 z práce, ktoré nie je ani pracovným úrazom, ani chorobou 
 z povolania uvedenou v tomto zozname	 Pri vykonávaní práce, ktorá je preukázateľne 
 a v porovnateľnej miere s inými chorobami 
 z povolania uvedenými v tomto zozname v príčinnej
 súvislosti so zisteným poškodením zdravia a táto
 súvislosť je uznaná Celoslovenskou komisiou pre
 posudzovanie chorôb z povolania.